*****

ΚΑΝΟΝΙΣΜΟΣ (ΕΟΚ) αριθ. 952/85 ΤΗΣ ΕΠΙΤΡΟΠΗΣ

της 11ης Απριλίου 1985

για την πρόβλεψη χορήγησης ενίσχυσης που προκαθορίζεται κατ' αποκοπή στην ιδιωτική αποθεματοποίηση σφαγίων, ημιμορίων σφαγίου, οπισθίων και εμπροσθίων τεταρτημορίων στον τομέα του βοείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχώρησης της Ελλάδας, και ιδίως το άρθρο 6 παράγραφος 5 στοιχείο β) και το άρθρο 8 παράγραφος 2,

Εκτιμώντας:

ότι, εν όψει των σοβαρών δυσχερειών της αγοράς βοείου κρέατος λόγω της έκτασης σφαγής χονδρών βοοειδών, πρέπει να χορηγηθεί ενίσχυση στην ιδιωτική αποθεματοποίηση του κρέατος των ζώων αυτών·

ότι πρέπει να τηρούνται οι διατάξεις του κανονισμού (ΕΟΚ) αριθ. 1091/80 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 2826/82 (3), όσον αφορά τη χορήγηση ενισχύσεως στην ιδιωτική αποθεματοποίηση βοείου κρέατος ·

ότι πρέπει να αποφασιστεί ότι τα ζώα αυτά πρέπει να σφάζονται αποκλειστικά στα σφαγεία που έχουν εγκριθεί και ελέγχονται σύμφωνα με τις διατάξεις της οδηγίας 64/433/ΕΟΚ του Συμβουλίου (4), όπως τροποποιήθηκε τελευταία από την οδηγία 83/90/ΕΟΚ (5)·

ότι το άρθρο 3 του κανονισμού (ΕΟΚ) αριθ. 989/68 του Συμβουλίου (6), όπως τροποποιήθηκε από τον κανονισμό (ΕΟΚ) αριθ. 428/77 (7), προβλέπει ότι η μείωση ή η παράταση της διάρκειας της αποθεματοποίησης μπορεί να αποφασιστεί αν το απαιτεί η κατάσταση της αγοράς· ότι, ως εκ τούτου, πρέπει να καθοριστούν, εκτός από τα ποσά της ενίσχυσης που χορηγείται για καθορισμένη περίοδο αποθεματοποίησης, ποσά που πρέπει να προστίθενται ή να αφαιρούνται για τις περιπτώσεις παράτασης ή μείωσης της διάρκειας αυτής·

ότι, για να αποφευχθεί η χρηματοδότηση της κανονικής ιδιωτικής αποθεματοποίησης είναι επιθυμητός ο καθορισμός υψηλών ελάχιστων ποσοτήτων·

ότι οι προβλεπόμενες συνθήκες της αγοράς καθιστούν αναγκαίο τον καθορισμό χρονικών περιόδων αποθεματοποίησης μεταξύ 9 και 12 μηνών· ότι, για να καταστεί αποτελεσματικότερη η μέθοδος αυτή, τα μέτρα που θα προβλεφθούν πρέπει να παρέχουν τη δυνατότητα στους δικαιούχους να λάβουν προκαταβολικά τμήμα της ενίσχυσης με τον όρο σύστασης ασφάλειας·

ότι, λόγω των συνθηκών που κατ' εξαίρεση χαρακτηρίζουν την αγορά βοείου κρέατος και για να ενθαρρυνθούν οι επιχειρηματίες όσον αφορά την ιδιωτική αποθεματοποίηση, πρέπει να προβλεφθεί, για ορισμένο χρονικό διάστημα, τα προϊόντα που βρίσκονται υπό ιδιωτική αποθεματοποίηση να δύνανται να υπαχθούν στο σύστημα που καθορίζεται στο άρθρο 5 παράγραφος 1 του κανονισμού (ΕΟΚ) αριθ. 565/80 της 4ης Μαρτίου 1980 περί της προπληρωμής των επιστροφών κατά την εξαγωγή για τα γεωργικά προϊόντα (8)· ότι, όσον αφορά τις χρονικές περιόδους αποθεματοποίησης, πρέπει να προβλεφθεί παρέκκλιση από το άρθρο 11 παράγραφος 2 του κανονισμού (ΕΟΚ) αριθ. 798/80 της 31ης Μαρτίου 1980 περί του καθορισμού των γενικών κανόνων εφαρμογής όσον αφορά την προκαταβολή των επιστροφών και των εισφορών κατά την εξαγωγή και των θετικών νομισματικών εξισωτικών ποσών για τα γεωργικά προϊόντα (9), όπως τροποποιήθηκε τελευταία από τον κανονισμό (ΕΟΚ) αριθ. 1663/81 (10), όσον αφορά τη χρονική διάρκεια κατά την οποία τα προϊόντα μπορεί να παραμείνουν υπό το σύστημα που καθορίζεται στον κανονισμό (ΕΟΚ) αριθ. 565/80·

ότι πρέπει να προβλεφθεί η δυνατότητα μείωσης της διάρκειας αποθεματοποίησης στην περίπτωση που τα κρέατα που εξέρχονται από τα αποθέματα προορίζονται για εξαγωγή· ότι πρέπει να προσκομίζεται η απόδειξη ότι έγινε εξαγωγή του κρέατος, όπως γίνεται και στην περίπτωση των επιστροφών, σύμφωνα με τις διατάξεις του κανονισμού (ΕΟΚ) αριθ. 2730/79 της Επιτροπής (11), όπως τροποποιήθηκε τελευταία από τον κανονισμό (ΕΟΚ) αριθ. 568/85 (12)·

ότι για να παρακολουθεί συστηματικά η Επιτροπή τα αποτελέσματα του συστήματος ιδιωτικής αποθεματοποίησης, τα κράτη μέλη πρέπει να παρέχουν τα αναγκαία στοιχεία·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Από τις 15 και έως τις 26 Απριλίου 1985 μπορούν να υποβληθούν αιτήσεις για τη χορήγηση ενίσχυσης για την ιδιωτική αποθεματοποίηση ενός από τα τμήματα χοντρών βοοειδών, όπως καθορίζονται στο άρθρο 2 παράγραφος 2.

Το ύψος των ενισχύσεων αυτών ανά τόνο προϊόντων, μετά των οστών, καθορίζεται στο παράρτημα που ακολουθεί για καθένα από τα τμήματα αυτά, σύμφωνα με το άρθρο 6 παράγραφος 1 του κανονισμού (ΕΟΚ) αριθ. 1091/80.

Αν οι ποσότητες για τις οποίες αιτούνται συμβάσεις ή αν η κατάσταση της αγοράς το καθιστούν αναγκαίο, η προθεσμία υποβολής των αιτήσεων μπορεί να τροποποιηθεί.

2. Το ποσό της ενίσχυσης προσαρμόζεται σε περίπτωση παράτασης ή μείωσης της διάρκειας αποθεματοποίησης. Το ποσό του συμπληρώματος ανά μήνα ή οι μειώσεις ανά ημέρα για καθένα από τα τμήματα που αναφέρονται στο άρθρο 2 παράγραφος 2 καθορίζονται στο παράρτημα που ακολουθεί.

3. Με την επιφύλαξη των διατάξεων του παρόντος κανονισμού εφαρμόζονται οι διατάξεις του κανονισμού (ΕΟΚ) αριθ. 1091/80.

Άρθρο 2

1. Μπορεί να επιλεγεί για ενίσχυση στην ιδιωτική αποθεματοποίηση μόνο το κρέας που παράγεται σύμφωνα με τις διατάξεις του άρθρου 3 παράγραφος 1 σημείο Α στοιχεία α) έως ε) της οδηγίας 64/433/ΕΟΚ του Συμβουλίου.

2. Για την εφαρμογή του παρόντος κανονισμού:

- τα σφάγια πρέπει να έχουν μέσο βάρος τουλάχιστον 220 χιλιόγραμμα,

- τα ημιμόρια σφαγίου πρέπει να έχουν μέσο βάρος τουλάχιστον 110 χιλιόγραμμα,

- ως οπίσθια τεταρτημόρια του σφαγίου θεωρούνται τα μέρη:

α) που κόπτονται σύμφωνα με την κοπή την καλούμενη «πιστολέτο» , με τουλάχιστον πέντε πλευρές και κατ' ανώτατο όριο οκτώ πλευρές, των οποίων το μέσο βάρος είναι 55 χιλιόγραμμα. Η κοπή αυτή περιλαμβάνει τομή μέχρι το ισχιακό οστό και ευθεία τομή κατά μήκος του φιλέτου που το χωρίζει από τη θωρακική μοίρα, ή

β) που κόπτονται σύμφωνα με την κοπή την καλούμενη «ευθεία», με τουλάχιστον τρεις πλευρές και κατ' ανώτατο όριο πέντε πλευρές, των οποίων το μέσο βάρος είναι τουλάχιστον 55 χιλιόγραμμα,

- ως εμπρόσθια τεταρτημόρια θεωρούνται:

α) τα εμπρόσθια μέρη του ημισφαγίου που κόπτονται σύμφωνα με την κοπή την καλούμενη «πιστολέτο», με τουλάχιστον πέντε πλευρές και κατ' ανώτατο όριο οκτώ πλευρές, των οποίων το μέσο βάρος είναι τουλάχιστον 55 χιλιόγραμμα, η δε θωρακική μοίρα είναι ενωμένη με τα εμπρόσθια τεταρτημόρια, ή

β) τα εμπρόσθια μέρη του ημισφαγίου που κόπτονται σύμφωνα με την κοπή την καλούμενη «ευθεία», με τουλάχιστον οκτώ πλευρές και κατ' ανώτατο όριο δέκα πλευρές, των οποίων το μέσο βάρος είναι τουλάχιστον 55 χιλιόγραμμα.

3. Για την εφαρμογή του παρόντος άρθρου, τα σφάγια και ημισφάγια κόβονται σύμφωνα με το άρθρο 2 παράγραφος 1 του κανονισμού (ΕΟΚ) αριθ. 1208/81 του Συμβουλίου (1). Εντούτοις, τα σφάγια και ημισφάγια μπορούν να κοπούν με το μαστικό λίπος.

Άρθρο 3

1. Η ελάχιστη ποσότητα ανά σύμβαση είναι 20 τόνοι, εκφραζόμενοι σε μη αποστεωμένο κρέας.

2. Η σύμβαση αφορά μόνο μη αποστεωμένα κρέατα και μία από τις κοπές που αναφέρονται στο άρθρο 2 παράγραφος 2.

3. Οι εργασίες αποθεματοποίησης πρέπει να συμπληρώνονται εντός 28 ημερών από την ημερομηνία σύναψης της σύμβασης.

Άρθρο 4

1. Σύμφωνα με τις διατάξεις που καθορίζονται στην παράγραφο 2, ο συμβαλλόμενος μπορεί, πριν από την αποθεματοποίηση, να κόψει ή να αποστεώσει το σύνολο ή μέρος των προϊόντων που αναφέρονται στο άρθρο 2 παράγραφος 2, υπό τον όρο ότι θα χρησιμοποιηθεί μόνο η ποσότητα για την οποία είχε συναφθεί η σύμβαση και ότι θα αποθεματοποιήσει όλο το κρέας που προκύπτει από τις εργασίες κοπής ή αποστέωσης.

2. Αν η ποσότητα που αποθεματοποιείται ως έχει ή, σε περίπτωση κοπής ή αποστέωσης, η ποσότητα μη αποστεωμένου κρέατος που χρησιμοποιείται είναι μικρότερη από την ποσότητα για την οποία είχε συναφθεί σύμβαση και:

α) μεγαλύτερη από το 90 % της ποσότητας αυτής, η ενίσχυση που αναφέρεται στο άρθρο 1 παράγραφος 1 δεύτερο εδάφιο μειώνεται ανάλογα·

β) μικρότερη από το 90 % της ποσότητας αυτής, η ενίσχυση στην ιδιωτική αποθεματοποίηση δεν καταβάλλεται.

3. Σε περίπτωση αποστέωσης:

α) αν η ποσότητα που αποθεματοποιείται δεν υπερβαίνει τα 69 χιλιόγραμμα αποστεωμένου κρέατος για 100 χιλιόγραμμα χρησιμοποιούμενου μη αποστεωμένου κρέατος, η ενίσχυση στην ιδιωτική αποθεματοποίηση δεν καταβάλλεται·

β) αν η ποσότητα που αποθεματοποιείται είναι μεγαλύτερη από 69 χιλιόγραμμα αλλά μικρότερη από 77 χιλιόγραμμα αποστεωμένου κρέατος για 100 χιλιόγραμμα χρησιμοποιούμενου μη αποστεωμένου κρέατος, το ποσό της ενίσχυσης που αναφέρεται στο άρθρο 1 παράγραφος 1 δεύτερο εδάφιο μειώνεται ανάλογα.

4. Δεν χορηγείται καμία ενίσχυση:

α) για ποσότητες που αποθεματοποιούνται ως έχουν ή, σε περίπτωση κοπής ή αποστέωσης, για ποσότητες μη αποστεωμένου κρέατος που υπερβαίνει την ποσότητα για την οποία έχει συναφθεί η σύμβαση, και

β) σε περίπτωση αποστέωσης, για ποσότητες που υπερβαίνουν τα 77 χιλιόγραμμα αποστεωμένου κρέατος για 100 χιλιόγραμμα χρησιμοποιούμενου μη αποστεωμένου κρέατος.

Άρθρο 5

1. Η διάρκεια αποθεματοποίησης είναι 9, 10, 11 ή 12 μήνες, κατ' επιλογή του διενεργούντος την αποθεματοποίηση. Ο διενεργών την αποθεματοποίηση αναφέρει την προτίμησή του κατά την υποβολή της αίτησης που αναφέρεται στο άρθρο 1 παράγραφος 1 πρώτο εδάφιο.

2. Το δικαίωμα καταβολής της ενίσχυσης παρέχεται μόνο αν το σύνολο του κρέατος παραμείνει σε απόθεμα ολόκληρη την περίοδο της αποθεματοποίησης.

3. Κατά τη λήξη της συμφωνηθείσας περιόδου αποθεματοποίησης, δύναται να καταβληθεί άπαξ προκαταβολή της ενίσχυσης κατόπιν αιτήσεως του διενεργούντος την αποθεματοποίηση, υπό τον όρο ότι έχει προβεί στη σύσταση ασφάλειας ίσης με την προκαταβολή συν 20 %.

Η προκαταβολή δεν υπερβαίνει την ενίσχυση που αντιστοιχεί στη συμφωνηθείσα περίοδο αποθεματοποίησης και μετατρέπεται σε εθνικό νόμισμα με την εφαρμογή της αντιπροσωπευτικής τιμής που ίσχυε την ημέρα της σύναψης της σύμβασης αποθεματοποίησης.

4. Η ασφάλεια που αναφέρεται στην παράγραφο 3 συνιστάται κατ' επιλογή του δικαιούχου είτε τοις μετρητοίς είτε υπό μορφή εγγύησης που χορηγείται από οργανισμό που ανταποκρίνεται στα κριτήρια που έχει καθορίσει το κράτος μέλος στο οποίο συνιστάται η ασφάλεια.

5. Οι διατάξεις του άρθρου 5 παράγραφοι 2 και 3 του κανονισμού (ΕΟΚ) αριθ. 1091/80 εφαρμόζονται επίσης για την ασφάλεια που αναφέρεται στην παράγραφο 3.

Άρθρο 6

1. Κατά παρέκκλιση από το άρθρο 2 παράγραφος 4 του κανονισμού (ΕΟΚ) αριθ. 1091/80, τα προϊόντα που καλύπτονται από σύμβαση ιδιωτικής αποθεματοποίησης μπορούν ταυτόχρονα να τεθούν υπό το σύστημα που καθορίζεται στο άρθρο 5 παράγραφος 1 του κανονισμού (ΕΟΚ) αριθ. 565/80.

2. Στην περίπτωση αυτή, κατά παρέκκλιση από το άρθρο 11 παράγραφος 2 του κανονισμού (ΕΟΚ) αριθ. 798/80, η χρονική περίοδος που αναφέρεται στο άρθρο αυτό ανέρχεται σε 12 μήνες.

3. Για την εφαρμογή της παραγράφου 1, όταν η σύμβαση ιδιωτικής αποθεματοποίησης συνάπτεται για ποσότητα που αποτελείται από περισσότερες παρτίδες, που εισέρχονται στην αποθεματοποίηση σε διαφορετικές ημερομηνίες, κάθε μία από τις παρτίδες μπορεί να αποτελέσει αντικείμενο ιδιαίτερης δήλωσης πληρωμής. Η δήλωση πληρωμής που αναφέρεται στο άρθρο 2 του κανονισμού (ΕΟΚ) αριθ. 798/80 υποβάλλεται για κάθε παρτίδα την ημέρα της εισόδου της στην αποθεματοποίηση.

Θεωρείται ως «παρτίδα» ποσότητα που εισέρχεται στην αποθεματοποίηση σε συγκεκριμένη ημέρα.

Άρθρο 7

1. Κατά τη λήξη περιόδου αποθεματοποίησης δύο μηνών, ο συμβαλλόμενος μπορεί να αποσύρει από το χώρο αποθήκευσης το σύνολο ή μέρος της ποσότητας κρέατος που καλύπτεται από τη σύμβαση, αλλά τουλάχιστον 10 τόνους, και υπό τον όρο ότι εντός 60 ημερών από την ημέρα που η ποσότητα αυτή εξέρχεται από το χώρο αποθήκευσης:

- εγκαταλείπει το έδαφος της Κοινότητας σύμφωνα με το άρθρο 9 παράγραφος 2 του κανονισμού (ΕΟΚ) αριθ. 2730/79, ή

- φθάνει στον προορισμό της στις περιπτώσεις που αναφέρονται στο άρθρο 5 παράγραφος 1 του κανονισμού (ΕΟΚ) αριθ. 2730/79, ή

- τοποθετείται σε εγκεκριμένη αποθήκη ανεφοδιασμού σύμφωνα με τις διατάξεις του άρθρου 26 του κανονισμού (ΕΟΚ) αριθ. 2730/79.

Ο συμβαλλόμενος πληροφορεί τον οργανισμό παρέμβασης δύο εργάσιμες ημέρες πριν από τη διαδικασία εξόδου από το χώρο αποθήκευσης, αναφέροντας τις ποσότητες που σκοπεύει να εξαγάγει.

Για την εφαρμογή των διατάξεων του πρώτου εδαφίου προσκομίζεται απόδειξη όπως και στην περίπτωση των επιστροφών.

2. Όπου εφαρμόζεται η παράγραφος 1, το ποσό της ενίσχυσης μειώνεται, σύμφωνα με το άρθρο 1 παράγραφος 2, η δε πρώτη ημέρα της εξόδου από το χώρο αποθήκευσης δεν περιλαμβάνεται στην περίοδο αποθεματοποίησης που καλύπτεται από τη σύμβαση.

3. Όπου εφαρμόζεται το άρθρο 5 παράγραφος 3 πριν από την εφαρμογή της παραγράφου 1, αφαιρείται από το ποσό που καταβάλλεται στον διενεργούντα την αποθεματοποίηση ποσό ίσο με τη διαφορά μεταξύ της προκαταβολής της ενίσχυσης και του ποσού που αναφέρεται στην παράγραφο 2.

Άρθρο 8

Το ποσό της ασφάλειας που αναφέρεται στο άρθρο 4 παράγραφος 2 του κανονισμού (ΕΟΚ) αριθ. 1091/80 καθορίζεται σε:

- 115 ECU ανά τόνο για τις συμβάσεις που καλύπτουν σφάγια ή ημιμόρια σφαγίου,

- 150 ECU ανά τόνο για τις συμβάσεις που καλύπτουν οπίσθια τεταρτημόρια, Π 85 ECU ανά τόνο για τις συμβάσεις που καλύπτουν εμπρόσθια τεταρτημόρια.

Άρθρο 9

Τα κράτη μέλη ανακοινώνουν με τέλεξ στην Επιτροπή, πριν από την Πέμπτη κάθε εβδομάδας, τα αποτελέσματα της εφαρμογής των άρθρων 5 παράγραφος 3, 6 παράγραφος 1 και 7 παράγραφος 1 του παρόντος κανονισμού.

Άρθρο 10

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 11 Απριλίου 1985.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 148 της 28. 6. 1968, σ. 24.

(2) ΕΕ αριθ. L 114 της 3. 5. 1980, σ. 18.

(3) ΕΕ αριθ. L 297 της 23. 10. 1982, σ. 18.

(4) ΕΕ αριθ. 121 της 29. 7. 1964, σ. 2012/64.

(5) ΕΕ αριθ. L 59 της 5. 3. 1983, σ. 10.

(6) ΕΕ αριθ. L 169 της 18. 7. 1968, σ. 10.

(7) ΕΕ αριθ. L 61 της 5. 3. 1977, σ. 17.

(8) ΕΕ αριθ. L 62 της 4. 3. 1980, σ. 5.

(9) ΕΕ αριθ. L 87 της 31. 3. 1980, σ. 42.

(10) ΕΕ αριθ. L 166 της 24. 6. 1981, σ. 9.

(11) ΕΕ αριθ. L 317 της 12. 12. 1979, σ. 1.

(12) ΕΕ αριθ. L 65 της 6. 3. 1985, σ. 5.

(1) ΕΕ αριθ. L 123 της 7. 5. 1981, σ. 3.

ΠΑΡΑΡΤΗΜΑ

1.2,5.6,7 // // // // Προϊόντα για τα οποία

χορηγείται ενίσχυση

// Ποσά ενίσχυσης σε ECU/τόνο

για περίοδο αποθεματοποίησης

// Ποσά σε ECU/τόνο

// // // // 1.2.3.4.5.6.7 // // 9 μηνών // 10 μηνών // 11 μηνών // 12 μηνών // Προστιθέμενα

ανά μήνα // Αφαιρούμενα

ανά μήνα // // // // // // // // α) Σφάγια ή ημιμόρια σφαγίου, νωπά ή διατηρημένα σε ψύξη, των οποίων το μέσο βάρος είναι τουλάχιστον 220 kg και 110 kg αντιστοίχως // 576 // 594 // 612 // 630 // 35 // 0,65 // // // // // // // // β) Οπίσθια τεταρτημόρια, που κόπτονται με πέντε τουλάχιστον και οκτώ κατ' ανώτατο όριο πλευρές, καλούμενα «πιστολέτα», νωπά ή διατηρημένα σε ψύξη, των οποίων το μέσο βάρος είναι τουλάχιστον 55 kg // 738 // 756 // 774 // 792 // 40 // 0,74 // // // // // // // // γ) Οπίσθια τεταρτημορία, που κόπτονται με τρεις τουλάχιστον και πέντε κατ' ανώτατο όριο πλευρές, καλούμενα «ευθείας κοπής», νωπά ή διατηρημένα σε ψύξη, των οποίων το μέσο βάρος είναι τουλάχιστον 55 kg // 725 // 743 // 761 // 779 // 40 // 0,74 // // // // // // // // δ) Εμπρόσθια τεταρτημόρια, που κόπτονται με πέντε τουλάχιστον και οκτώ κατ' ανώτατο όριο πλευρές, καλούμενα «πιστολέτα», νωπά ή διατηρημένα σε ψύξη, των οποίων το μέσο βάρος είναι τουλάχιστον 55 kg // 414 // 432 // 450 // 468 // 30 // 0,55 // // // // // // // // ε) Εμπρόσθια τεταρτημόρια, που κόπτονται με οκτώ τουλάχιστον και δέκα κατ' ανώτατο όριο πλευρές, καλούμενα « ευθείας κοπής», νωπά ή διατηρημένα σε ψύξη, των οποίων το μέσο βάρος είναι τουλάχιστον 55 kg // 428 // 446 // 464 // 482 // 30 // 0,55 // // // // // // //